ཀརྨ་ཞྭ་དམར་བ་ནི་ཀརྨ་བཀའ་བརྒྱུད་ཀྱི་རྒྱལ་བ་ཡབ་སྲས་ལྔཀརྨ་པ།ཞྭ་དམར་བ།སི་ཏུ།རྒྱལ་ཚབ།འཇམ་མགོན་ཀོང་སྤྲུལའམ་ཡབ་སྲས་བདུན་ཀརྨ་པ།ཞྭ་དམར་བ།སི་ཏུ།རྒྱལ་ཚབ།འཇམ་མགོན་ཀོང་སྤྲུལ།དཔའ་བོ་གཙུག་ལག་ཕྲེང་བ།ཏྲེ་བོ་རིན་པོ་ཆེཞེས་བགྲང་སྲོལ་མི་འདྲ་བ་གཉིས་ཙམ་མཆིས་པ་ཀརྨ་བཀའ་བརྒྱུད་ཀྱི་ལོ་རྒྱུས་ན་གསལ་བ་ལས་མང་ཙམ་བཤད་ན་མང་པོ་འཁྲུལ་སྲིད།ཀརྨ་ཞྭ་དམར་དགུ་པར་ཡང་སྲིད་གསུམ་ཙམ་བྱུང་།མོན་གྱི་གཅིག་དང་ཤངས་རྣམ་གླིང་གི་གཉིས་ཏེ།བཀྲ་ཤིས་རྩེ་རུ་འཁྲུངས་པའི་ཆོས་གྲུབ་རྒྱ་མཚོ་དང་རྣམ་སྲས་གླིང་བ་རུ་འཁྲུངས་པའི་གར་དབང་རྒྱ་མཚོ།ཞྭ་དམར་བའི་གདན་ས་ཡངས་པ་ཅན་དགོན་གྱི་ལས་གནས་དག་གིས་རྣམ་སྲས་གླིང་གི་སྲས་ངོས་ལེན་བྱེད།ཀ་ཐོག་རིག་འཛིན་ཆེན་མོ་དང་སི་ཏུ་བསྟན་པའི་ཉིན་བྱེད་ཟུང་གིས།བཀྲ་ཤིས་རྩེའི་པཎ་ཆེན་གྱི་གཅུང་ངོས་འཛིན་བྱས་པས།ཡབ་གཞིས་གཉིས་མཐུན་དང་མ་མཐུན་བྱས་ཏེ་གོང་ས་བདུན་པ་དབུ་བཞུགས་ཐོག་ཇོ་བོའི་མདུན་དུ་གཟན་བསྒྲིལ་ནས་བཀྲ་ཤིས་རྩེའི་སྲས་ཆོས་གྲུབ་རྒྱ་མཚོ་བབས་ནས་ཞྭ་དམར་བའི་ཁྲི་ལ་བཀོད།